## Odluka o koncesiji pomorskog dobra u svrhu gospodarskog korištenja luke posebne namjene - Brodogradiliša Cres

### NN 52/1999 (26.5.1999.), Odluka o koncesiji pomorskog dobra u svrhu gospodarskog korištenja luke posebne namjene - Brodogradiliša Cres

# VLADA REPUBLIKE HRVATSKE

Na temelju članka 28. stavka 3. Zakona o morskim lukama
(»Narodne novine«, broj 108/95) Vlada Republike Hrvatske
je na sjednici održanoj 20. svibnja 1999. godine, donijela

## ODLUKU

### O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE - BRODOGRADILIŠTA CRES

I.

Na temelju prijave u skladu s člankom 65. Zakona o morskim
lukama (»Narodne novine«, broj 108/95) i mišljenja
Stručnog tijela za ocjenu koncesija osnovanog sukladno
članku 63. stavku 3. Pomorskog zakonika, prihvaća
se prijava Trgovačkog društva Brodogradilište
Cres (u daljnjem tekstu: Ovlaštenik), te daje Ovlašteniku
ovlaštenje za gospodarsko korištenje pomorskog dobra.

Pomorsko dobro koje je predmet ove odluke u svrhu gospodarskog
korištenja postojeće luke posebne namjene - brodogradilišta
koje je od značaja za Republiku Hrvatsku, sukladno Mišljenju
Stručnog povjerenstva za granice pomorskog dobra za Primorsko-goransku
županiju, obuhvaća lučko područje određeno
tekstualnim i grafičkim dijelom koje čini prilog
1. ovoj Odluci.

Kopneni dio obuhvaća sljedeće čestice: k.o.
Cres - Grad k.č. 3778, 3779, 3780, 3781, 3782, 3783, 3784/1,
3959/2, 3961/2, 3785/1, 5295/3, 5316, 5317, 5318 i 5319 ucrtano
na kopiji katastarskog plana katastarske općine Cres - Grad
na listu plana 10 i 14.

Morski dio obuhvaća područje između koordinatnih
točaka iskazanih u metrima u Gauss-Krugerovoj projekciji:

```

y 5 453 900 	x 4 979 260

y 5 453 869 	x 4 979 189

y 5 453 788 	x 4 979 183

y 5 453 769 	x 4 979 258
```

Ukupna površina pomorskog dobra - lučkog područja
iznosi 11.427 m².

II.

Koncesija se daje u svrhu gospodarskog korištenja luke posebne
namjene - Brodogradilišta Cres.

Ovlaštenik se obvezuje da lučko područje -
pomorsko dobro koje ovom Odlukom dobiva na gospodarsko korištenje,
koristi isključivo za posebne potrebe Ovlaštenika.

Ovlaštenik ne može bez izričitog odobrenja davatelja
koncesije prenositi na drugog bilo koje pravo koje stječe
koncesijom.

III.

Ovlaštenik je dužan gospodarski koristiti luku u skladu
sa hrvatskim zakonima i podzakonskim aktima, te je dužan
za svaku eventualnu gradnju ili rekonstrukciju na lučkom
području u redovnoj proceduri ishoditi suglasnost davatelja
koncesije te lokacijsku i građevinsku dozvolu.

IV.

Davatelj koncesije daje na korištenje pomorsko dobro navedeno
u točki I. ove Odluke Ovlašteniku na vremensko razdoblje
od 9 godina, računajući od dana sklapanja Ugovora
o koncesiji pomorskog dobra.

V.

Za korištenje pomorskog dobra navedenog u točki II.
ove Odluke Ovlaštenik se obvezuje da će uredno plaćati
davatelju koncesije godišnju naknadu.

Godišnja naknada koju Ovlaštenik plaća za korištenje
pomorskog dobra sastoji se iz dva dijela:

a) stalni dio u iznosu od 0,50 kuna po m² zauzete površine
godišnje,

b) promjenjivi dio naknade u iznosu od 1% od godišnje dobiti
društva.

Navedena naknada plaća se na sljedeći način:

- stalni dio naknada plaća se od trenutka zaključivanja
Ugovora o koncesiji i to uvijek za tekuću godinu unaprijed,
a za godinu u kojoj je dana koncesija i za godinu u kojoj koncesija
ističe, razmjerno preostalim mjesecima korištenja;

- promjenjivi dio naknade plaća se unatrag i to:

do 30. travnja za proteklu godinu.

VI.

Na temelju ove Odluke ovlašćuje se ministar pomorstva,
prometa i veza da sklopi Ugovor o koncesiji pomorskog dobra iz
točke I. ove Odluke, kojim će se detaljno urediti
ovlaštenja Davatelja koncesije, te prava i obveze Ovlaštenika,
posebice u odnosu na zaštitu okoliša, sigurnost plovidbe,
te održavanje i osiguranje luke.

VII.

Obvezuju se koncesionari da sukladno članku 6. i članku
7. stavku 1. Pravilnika o evidenciji i obilježavanju pojasa
pomorskog dobra dostave Povjerenstvu za granice nadležne
županije u roku od 4 mjeseca, od dana donošenja ove
Odluke, izrađeni geodetski elaborat radi razgraničenja
pomorskog dobra i/ili dovođenja u sklad katastra zemljišta
i/ili zemljišnih knjiga sa stvarnim stanjem na terenu.

Ako Ovlaštenik u roku 30 dana od dana donošenja ove
Odluke ne potpiše Ugovor o koncesiji pomorskog dobra, gubi
sva prava određena ovom Odlukom.

VIII.

Ova Odluka stupa na snagu danom donošenja, a objavit će
se u »Narodnim novinama«.

Klasa: 934-01/98-02/01
Urbroj: 5030116-99-1
Zagreb, 20. svibnja 1999.

Predsjednik
**mr. Zlatko Mateša,** v. r.

Odluka, NN 52/1999-973